Diari Oficial de la Generalitat Valenciana


Sumari del DOGV 3848, del 02-10-2000 (2000/7543)

ORDRE de 21 d'agost de 2000, de la Conselleria de Cultura i Educació, per la qual s'atribuïx la denominació específica d'Oleana a l'Institut de Educació Secundària número 2 de Requena.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7543


Data del document
:   21-08-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Requena
    * ensenyament secundari

ORDRE de 21 d'agost de 2000, de la Conselleria de Cultura i Educació, per la qual s'atribuïx la denominació específica d'Oleana a l'Institut de Educació Secundària número 2 de Requena. [2000/A7543]
  
El Consell Escolar de l'Institut d'Educació Secundària número 2 de Requena va aprovar, en la sessió celebrada el 20 de novembre de 1998, sol·licitar per al mencionat centre la denominació específica d'Oleana. Esta proposta fou aprovada per unanimitat pel Consell Escolar Municipal, en sessió celebrada el dia 19 de maig de 1999, i disposa de l'informe favorable de la Inspecció Educativa de la Direcció Territorial de Cultura i Educació de València.
  
El terme d'Oleana és el nom que es donava al riu Magre per la quantitat d'oliveres que es cultivaven en les seues riberes i està vinculat històricament a la comarca d'Utiel-Requena.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. L'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre, establix que una vegada creat l'institut, el consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Oleana a l'Institut d'Educació Secundària número 2 de Requena, codi 68284896.
  
DISPOSICIÓ ADDICIONAL
  
Dita disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, s'hi podrà presentar, potestativament, recurs de reposició o bé plantejar-hi directament recurs contenciós administratiu, en els terminis i davant dels òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador a partir de l'endemà de la seua publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació.
  
València, 21 d'agost de 2000
  
El conseller de Cultura i Educació,